Diari Oficial de la Generalitat Valenciana


Sumari del DOGV 7998, del 13-03-2017 (2017/1802)

RESOLUCIÓ de 2 de gener de 2017, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 16/16-EAE San Fulgencio i 51/16-EAE Orihuela.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7998

Data del DOGV
:   13-03-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/1802


Data del document
:   02-01-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 2 de gener de 2017, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 16/16-EAE San Fulgencio i 51/16-EAE Orihuela. [2017/1802]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, el qual estableix la publicació en el Diari Oficial de la Generalitat Valenciana de l'informe ambiental i territorial estratègic, resolc:  
Publicar en el Diari Oficial de la Generalitat Valenciana els informes ambientals i territorials estratègics corresponents als expedients 16/16-EAE San Fulgencio i 51/16-EAE Orihuela.  
  
«Informe ambiental i territorial estratègic  
Expedient: 16/9689-OLX.  
Títol: modificació puntual núm. 3 del Pla general de San Fulgencio.  
Promotor: Ajuntament de San Fulgencio.  
Autoritat substantiva: Comissió Territorial d'Urbanisme.  
Localització: San Fulgencio (Alacant).  
La Comissió d'Avaluació Ambiental, en sessió realitzada l'1 de desembre de 2016, va adoptar l'acord següent:  
Vista la proposta de l'informe ambiental i territorial estratègic de la modificació puntual núm. 3 del pla general de San Fulgencio, en els termes següents:  
A) Documentació aportada  
En data 26 de gener de 2016 va tindre entrada, en el Servei d'Avaluació Ambiental Estratègica de la Subdirecció General d'Avaluació Ambiental, l'escrit del Servei Territorial d'Urbanisme d'Alacant, en què trasllada la sol·licitud de l'Ajuntament de San Fulgencio per a iniciar el procés d'avaluació ambiental i territorial estratègica, d'acord amb el que estableix la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (LOTUP), de la modificació puntual núm. 3 del Pla general de San Fulgencio.  
La sol·licitud s'acompanya de l'esborrany de la modificació puntual. La documentació aportada, en format paper i digital, és concorde amb el que estableix l'article 50 de la LOTUP.  
B) Planejament vigent  
El planejament vigent en el municipi de San Fulgencio el constitueix el Pla general aprovat definitivament el 20 de maig de 1998, i publicat en el BOP de 17 de juny de 1998.  
El Pla general de San Fulgencio va ser sotmés prèviament a declaració d'impacte ambiental que va ser emesa, amb caràcter positiu, en data 24 d'octubre de 1997 (Exp.: 197/96-EAE).  
C) Modificació puntual núm. 3 del Pla general de San Fulgencio: objecte i justificació  
L'objecte de la proposta és la modificació del planejament vigent que ve obligat per la necessitat d'arreplegar els canvis del viari que ja es troben executats. En concret, és objecte de la modificació puntual núm. 3 del PG arreplegar el canvi del tipus d'enllaç inicialment previst pel Pla general en el punt quilomètric (PK) 74,7 de la N-332, a l'altura del sector VIII (sòl urbanitzable no detallat d'ús terciari) i de la UE 7 (dòl urbanitzable detallat «Las Pesqueras» d'ús residencial).  
  
El planejament vigent preveu resoldre l'enllaç per mitjà d'un pas a diferent nivell sobre la carretera N-332 amb dues glorietes d'accés (una en cada marge de la carretera). La modificació puntual núm. 3 del Pla General proposa, i així s'ha executat, reordenar l'accés a la N-332 per mitjà d'una rotonda a nivell que compatibilitze l'ampliació de la N-332 amb els accessos als sòls urbanitzables vigents i en tramitació, així com amb l'encreuament de la via pecuària Camí de Las Pesqueras o assagador del Convenio.  
Es justifica la modificació puntual núm. 3 del Pla general de San Fulgencio pels motius següents:  
- Elevada perillositat en l'accés de la N-332 als sectors urbanitzables que requereix una solució dirigida a obtindre més seguretat vial  
  
- Necessitat de resoldre l'encreuament de la via pecuària Camí de Las Pesqueras o assagador del Convenio amb la N-332  
€ Buscar una solució que no incremente la vulnerabilitat d'aquest àmbit territorial enfront del risc d'inundació.  
- Actualitzar el planejament vigent a la realitat existent en les infraestructures viàries d'aquest àmbit.  
A) Característiques de la modificació puntual núm. 3 del pla general de San Fulgencio  
A.1. Àmbit de l'actuació. Descripció de la solució proposada.  
L'àmbit de la proposta de reordenació de l'accés a la N-332 queda ubicat, aproximadament, en el Pk 74,7 de la N-332, a l'est del terme municipal de San Fulgencio.  
La superfície afectada per la modificació és d'aproximadament 22.500 m². Les llindes que constitueixen aquesta delimitació són:  
- Nord: el límit nord ve determinat per la variant a la Marina (Elx) de la N-332.  
- Sud: el límit sud està configurat per la mateixa N-332.  
- Oest: al nord-oest limita amb sòl no urbanitzable del sector denominat «Maristes 1» en tramitació i, al sud-oest, amb sòl urbanitzable no detallat d'ús terciari corresponent al sector VIII.  
- Est: el límit sud-est delimita amb sòl urbanitzable ordenat detalladament de la unitat d'execució UE-7 «Las Pesqueras» i, al nord-est, amb sòl no urbanitzable (sector «Pesqueras 2» en tramitació).  
  
Per a resoldre l'encreuament entre el vial denominat «Camí del Convenio» i l'accés als sectors VIII terciari i UE-7 «Las Pesqueras», així com per a respectar la continuïtat del traçat de la via pecuària que constitueix el «Camí del Convenio», que creua la N-332, s'ha proposat una glorieta de 50 m de diàmetre interior i 66 m de diàmetre exterior, amb una calçada de 8 metres, per a dos carrils, que com s'indicava anteriorment, ja es troba executada.  
Per a resoldre el traçat de la via pecuària que travessa la N-332 s'ha previst un pas inferior sobre la calçada de la glorieta, per mitjà de sengles caixons de formigó d'ample mínim 5 m i un gàlib de 3,5 m.  
L'accés a la glorieta des de la circumval·lació de la Marina (N-332) i la carretera N-332.a, extrem nord de la glorieta, es preveu per mitjà de la duplicació de la calçada de la N-332, en un tram d'aproximadament 320 m, de manera que cada calçada queda configurada per dos carrils de 3,5 m i voreres d'emergència (interior i exterior) d'1,5 m, amb mitjana central d'ample variable (mínim 0,5 m).  
Per a resoldre l'accés a la glorieta pel sud, s'ha previst un tram de duplicació de la calçada de la N-332, en una longitud aproximada de 185 m, amb semblants característiques de calçades, que permeta en un futur prolongar la duplicació per a la denominada Via Parc.  
A.2. Modificació de l'ordenació vigent  
La proposta de modificació puntual núm. 3 afecta els sòls següents classificats pel Pla general de San Fulgencio:  
- Sòl no urbanitzable sistema general viari: corresponent a la N-332.  
  
- Sòl no urbanitzable al nord de l'actuació, afecta els sectors en tramitació denominats «Maristes 1» (al Nord-oest) i «Pesqueras 2» (al nord-est).  
- Sòl urbanitzable detallat de la UE-7 «Las Pesqueras» d'ús residencial.  
- Sòl urbanitzable no detallat del sector VIII d'ús terciari.  
  
La proposta adjunta normes urbanístiques de la modificació puntual núm. 3 en la qual, entre altres determinacions, s'arrepleguen les fitxes de planejament i gestió modificades corresponents al sector VIII i a la UE-7 «Las Pesqueras», i s'especifica que no es varien els seus aprofitaments.  
A.3. Efectes previsibles sobre el medi ambient  
La documentació aportada destaca com a afeccions ambientals derivades de la modificació puntual núm. 3 les següents:  
- Afecció per risc d'inundació:  
San Fulgencio va ser declarat municipi d'elevat risc d'inundació en data 16 de març de 2009.  
Les normes urbanístiques que s'adjunten a la modificació puntual núm. 3 transcriuen la normativa del PATRICOVA que afecta.  
En la documentació aportada, respecte d'això, s'indica:  
S'han respectat les assarbs de reg i drenatge, procurant no interrompre-les  
En general, s'han respectat les actuals cotes de la calçada existent, si bé algunes d'elles es veuran incrementades de manera que no suposen barreres als escolaments de les aigües, per a això es preveuen passos, a més de les séquies ja existents que veuran incrementats els seus gàlibs.  
  
- Afecció a la via pecuària «Camí de Las Pesqueras o assagador del Convenio». Es resol l'afecció donant continuïtat a la via pecuària per mitjà de passos inferiors davall la glorieta proposada.  
A) Consultes  
Per part de la Subdirecció General d'Avaluació Ambiental, d'acord amb l'article 51.1 de la LOTUP, la documentació aportada s'ha sotmés a consulta a les següents administracions públiques afectades.  
  
  
ADMINISTRACIÓ PÚBLICA CONSULTADA CONSULTA INFORME  
ST URBANISME ALACANT 05.04.2016  
C. HABITATGE - SDG DE MOBILITAT - Servei Mobilitat Urbana 21.07.2016 20.09.2016  
C. HABITATGE - SDG DE MOBILITAT - Servei Planificació 21.07.2016 24.08.2016  
C. HABITATGE - SDG D'ORD. TERRITORI I PAISATGE (PAISATGE) 21.07.2016 20.09.2016  
C. HABITATGE - SDG D'ORD. TERRITORI I PAISATGE (PATRICOVA) 21.07.2016 03.08.2016  
DT EDUCACIÓ ALACANT - UNITAT PATRIMONI 21.07.2016 17.10.2016  
MINISTERI DE FOMENT - UNITAT CARRETERES ALACANT 21.07.2016 08.08.2016  
SDG MEDI NATURAL - Servei Ordenació i Gestió Forestal 21.07.2016 25.11.2016  
ST AGRICULTURA I MEDI AMBIENT ALACANT 21.07.2016   
  
  
B) Identificació i valoració dels possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de la certesa en la determinació de l'existència d'efectes significatius sobre el medi ambient, amb consulta prèvia a les administracions públiques afectades a què es refereixen els articles 48.d) i 51.1 de la LOTUP.  
L'àmbit de l'actuació proposada per la modificació puntual núm. 3 del Pla general de San Fulgencio afecta sòl urbanitzable, sòl no urbanitzable sistema general viari i sòl no urbanitzable comú per requerir una major ocupació de superfície que permeta reordenar l'enllaç amb la N-332 l'ampliació de la dita calçada i els accessos als sectors urbanitzables.  
Aquesta major ocupació de terrenys no afecta sòls forestals ni espais naturals protegits. L'actuació queda localitzada dins de la zona de protecció de la zona humida «Desembocadura i front litoral del Segura», però la zona de sòl no urbanitzable comú afectada al nord de la glorieta proposada és l'estrictament necessària per a permetre l'execució de l'enllaç i l'ampliació de calçades en la N-332, respectant-se i donant continuïtat als passos transversals d'aigües existents en l'actual N-332, per la qual cosa no és rellevant l'afecció en la zona de protecció.  
  
L'afecció sobre la via pecuària «Camí de Las Pesqueras o assagador del Convenio» ha sigut convenientment resolta, donant continuïtat davall les calçades de la glorieta proposada.  
El Servei d'Ordenació i Gestió Forestal, en el seu informe rebut en data 25 de novembre de 2016, indica que no hi ha afecció en matèria forestal i de vies pecuàries.  
El Servei Territorial d'Urbanisme d'Alacant, en el seu Informe rebut en data 5 d'abril de 2016, indica que ha comunicat a l'Ajuntament de San Fulgencio la necessitat que s'esmenen determinades deficiències sense que cap d'elles, des del marc de les seues competències, siga rellevant en relació amb els objectius d'avaluació ambiental i territorial estratègica definits en l'art. 47 de la LOTUP.  
  
El Servei d'Ordenació del Territori, en el seu informe rebut en data 3 d'agost de 2016, en matèria de risc d'inundació, després de l'anàlisi de la cartografia de risc del Sistema Nacional de Cartografia de Zones Inundables (SNCZI) i de les condicions de drenatge superficial, indica que s'ha comprovat que l'actuació compleix l'article 21.3 de la normativa del PATRICOVA, ja que presenta protecció enfront de l'avinguda de 500 anys de període d'avinguda tal com exigeix l'article mencionat per a carretera d'intensitat mitjana diària major de 2.000 vehicles. Conclou que la modificació puntual núm. 3 del Pla general de San Fulgencio no es troba afectada per risc d'inundació.  
El Servei d'Infraestructura Verda i Paisatge, en l'informe rebut en data 20 de setembre de 2016, conclou que, analitzada la documentació, a causa de l'objecte i abast de la proposta, s'estima que aquesta no tindrà incidència significativa sobre el paisatge i la Infraestructura Verda.  
  
L'informe, rebut en data 20 de setembre de 2016, del Servei de Planificació de la Subdirecció General de Mobilitat, indica que atés que aquesta modificació no afecta l'estructura urbana del Pla general i, per tant, no modificarà de cap manera la mobilitat que la implantació del pla previ originaria, es considera que la proposta de modificació és compatible amb la Llei 6/2011, de mobilitat de la Comunitat Valenciana.  
  
El Servei de Planificació de la Subdirecció General de Mobilitat emet un informe favorable, rebut en data 24 d'agost de 2016, a la proposta de modificació des del punt de vista del planejament viari.  
  
En l'informe, rebut en data 17 d'octubre de 2016, de la directora general de Cultura i Patrimoni, es posa de manifest que no hi ha afecció al patrimoni cultural en cap de les seues manifestacions, per la qual cosa s'emet un informe favorable als efectes patrimonials sobre la modificació puntual núm. 3 del Pla general de San Fulgencio.  
En data 8 d'agost de 2016, es rep informe de la Unitat de Carreteres a Alacant en el qual s'adjunta còpia de l'informe desfavorable, emés en data 25 d'abril de 2016 pel cap de la Demarcació de Carreteres de l'Estat a la Comunitat Valenciana, a l'instrument d'urbanisme «modificació puntual núm. 3 del municipi de San Fulgencio» després de comprovar que el seu contingut és coincident amb el de la present modificació puntual núm. 3 del Pla general de San Fulgencio.  
El mencionat informe desfavorable de la Demarcació de Carreteres de l'Estat a la Comunitat Valenciana es fonamenta tant en aspectes jurídics com en la necessitat d'incorporar documentació en l'instrument de planejament de la modificació proposada.  
Entre els aspectes jurídics, s'indica la necessitat que els nous desenvolupaments urbanístics (a excepció del sector 8 i del sector urbanitzable «Las Pesqueras») requeriran l'informe favorable corresponent de la Direcció General de Carreteres d'autorització de la seua connexió amb els enllaços ja existents en les carreteres nacionals.  
Entre la documentació a incorporar, s'indica que s'inclourà en les normes urbanístiques l'obligació que les obres, instal·lacions o instruments de desenvolupament i/o planejament en les zones pròximes a carreteres de l'Estat (existents o projectades), amb caràcter previ a l'atorgament de qualsevol tipus de llicències, es duguen a terme els estudis corresponents de determinació dels nivells sonors esperables (incloent-hi l'elaboració dels mapes de línies isòfones). En funció de les conclusions dels estudis serà obligatori establir limitacions als usos del sòl o de disposar els mitjans de protecció acústica en cas de superar-se els llindars establits en la legislació estatal i autonòmica en matèria de soroll. S'aporten, respecte d'això, les consideracions que cal tindre en compte.  
C) Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Aquesta Directiva s'incorpora al dret intern espanyol per mitjà de la Llei 21/2013, de 9 de desembre, d'avaluació ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
D) Proposta d'acord  
Analitzada la proposta de modificació puntual núm. 3 del Pla general de San Fulgencio, cal considerar que aquesta actuació quedaria emmarcada en l'article 46.3 de la LOTUP per considerar que es tracta d'una modificació menor del Pla general.  
Per això, segons estableix l'article 51.2.b de la LOTUP, i considerar, d'acord amb els criteris de l'annex VIII de la llei esmentada, que la proposta de modificació puntual núm. 3 del Pla general de San Fulgencio no té incidència en el model territorial del dit municipi, actua sobre un entorn suburbà prou degradat, no suposa afecció sobre elements del patrimoni natural i cultural i, havent tingut en compte les consultes realitzades, es pot concloure que el procediment d'avaluació ambiental simplificada és suficient per a determinar que la proposta de la modificació puntual núm. 3 del Pla general de San Fulgencio no presenta efectes significatius sobre el medi ambient.  
D'acord amb el que s'ha exposat, es resol:  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 3 del Pla general de San Fulgencio, d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació de la modificació del pla d'acord amb la seua normativa sectorial, amb el compliment de les determinacions següents:  
1. El document definitiu de la modificació puntual núm. 3 del Pla general de San Fulgencio haurà de redactar-se tenint en compte les consideracions i incorporant la documentació requerida en l'informe de la Demarcació de Carreteres de l'Estat a la Comunitat Valenciana, de data 25 d'abril de 2016, i s'haurà d'aportar, amb caràcter previ a la seua aprovació definitiva, informe favorable de l'administració esmentada.  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana no s'ha procedit a l'aprovació de la modificació puntual núm. 3 del Pla general de San Fulgencio en el termini màxim de quatre anys des de la seua publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la proposta.  
  
  
  
ANNEX I  
Modificació puntual núm. del Pla general de San Fulgencio  
Àmbit d'actuació i proposta Glorieta  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es refereix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb el que disposa l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat als efectes d'avaluació ambiental estratègica (plans i programes).  
A la vista del que antecedeix, la Comissió d'Avaluació Ambiental, acorda: emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 3 del Pla general de San Fulgencio, per considerar que no té efectes significatius en el medi ambient, amb el compliment de les determinacions que s'inclouen en l'informe esmentat.  
Notificar als interessats que contra la present resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
El que li notifique perquè en prenga coneixement i als efectes oportuns.  
El que se certifica amb anterioritat a l'aprovació de l'acta corresponent i a reserva dels termes precisos que se'n deriven, conforme ho autoritza l'article 18.2 de la Llei 40/2015, d'1 d'octubre, de règim jurídic del sector públic.  
València, 1 de desembre de 2016.- El secretari de La Comissió d'Avaluació Ambiental: José del Valle Arocas.»  
«Informe ambiental i territorial estratègic  
Títol: modificació del Pla especial d'ordenació i protecció del centre històric.  
Promotor: Ajuntament d'Orihuela.  
Autoritat substantiva: Comissió Territorial d'Urbanisme.  
Localització: Orihuela (Alacant).  
Núm. expedient: 051/0537-CGN.  
La Comissió d'Avaluació Ambiental, en sessió realitzada l'1 de desembre de 2016, va adoptar l'acord següent:  
Vista la proposta de l'informe ambiental i territorial estratègic de la modificació del Pla especial d'ordenació i protecció del centre històric d'Orihuela, en els termes següents:  
En data 31 de maig de 2016 ha tingut entrada en el Servei d'Avaluació Ambiental Estratègica de la Subdirecció General d'Avaluació Ambiental i Territorial, sol·licitud d'inici de l'avaluació ambiental i territorial estratègica de la modificació del Pla especial d'ordenació i protecció del centre històric d'Orihuela.  
Documentació presentada  
La sol·licitud d'inici, remesa per l'Ajuntament d'Orihuela, s'acompanya d'esborrany de la modificació d'acord amb el que estableix l'article 50 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP). La documentació es presenta en format paper.  
El 20 d'octubre de 2016 es presenta el document inicial estratègic en suports paper i digital.  
Planejament vigent  
El planejament municipal vigent és un Pla general que es va aprovar el 25 de juliol de 1990 pel que fa al sòl urbà i no urbanitzable, i el 27 de juliol de 1994 respecte al sòl urbanitzable.  
En l'actualitat està en procés de revisió i s'ha emés el document de referència el 27 de juny de 2013 (expedient 28/12-EAE).  
  
El 30 d'abril de 1994 es va aprovar definitivament el Pla especial d'ordenació i protecció del centre històric, en desplegament de la Llei 16/1985 de patrimoni històric espanyol.  
Objecte i justificació  
Segons la documentació l'objecte de la modificació és descatalogar l'immoble situat al carrer San Agustín, núm. 8.  
El catàleg atorga a aquest immoble una protecció parcial per al pla de façana i permet la substitució parcial, es pot demolir l'edifici però conservar la façana. S'ha catalogat pel seu valor ambiental, considerant que la façana per la seua concepció i geometria forma part d'un conjunt representatiu dins del centre històric.  
  
L'immoble té una superfície de parcel·la de 205 m², una amplària de façana de 9,5 m i una alçària d'11 metres. Es va construir al voltant de 1950.  
La planta baixa es destina a local comercial i portal d'accés a l'escala que porta als dos habitatges dels pisos superiors. En la part posterior es disposa un pati de ventilació.  
L'estat de l'edifici és deficient, si bé no amenaça ruïna sí que presenta patologies que aconsellen adoptar mesures urgents.  
Se sol·licita la descatalogació perquè no resulta rendible econòmicament el manteniment de la façana en la construcció d'un nou immoble. Es proposa demolir-la i reproduir-la fidelment, fent-la pròpia del nou edifici.  
Consultes  
Per part de la Direcció General de Medi Natural i Avaluació Ambiental de la Conselleria d'Agricultura, Medi Ambient, Canvi Climàtic i Desenvolupament Rural, d'acord amb l'article 51.1 de la 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP), la documentació aportada s'ha sotmés a consulta de:  
  
Consulta Informe Administració pública consultada  
21.06.2016  
21.06.2016  
21.06.2016 19.07.2016  
18.11,2016  
19.07.2016 Conselleria d'Habitatge, Obres Públiques i Vertebració del Territori:  
\* Subdirecció General d'Ordenació del Territori i Paisatge (Inundabilitat)  
\* Subdirecció General d'Ordenació del Territori i Paisatge (Paisatge)  
\* Servei Territorial d'Urbanisme d'Alacant  
21.06.2016 18.07.2016 Conselleria d'Educació, Investigació, Cultura i Esport.  
\* DG de Cultura i Patrimoni.  
  
  
Nota: Els informes rebuts es poden consultar en l'adreça web:  
www.agroambient.gva.es/eae  
  
Identificació i valoració dels possibles efectes sobre el medi ambient  
D'acord amb el que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, amb consulta prèvia a les administracions públiques afectades a què es refereixen els articles 48.d) i 51.1 de la LOTUP.  
La Direcció General de Cultura i Patrimoni emet informe favorable a la descatalogació atés que els costos de reparació sobrepassen el deure legal de conservació i que l'immoble no té una declaració patrimonial específica.  
El Servei Territorial d'Urbanisme d'Alacant emet un informe en data 19 de juliol de 2016, en què manifesta que la modificació del Pla ara proposada no pareix que contravinga la normativa urbanística aplicable, la modificació proposada pertany a l'ordenació estructural.  
  
El Servei d'Ordenació del Territori emet un informe en matèria d'inundabilitat el 19 de juliol de 2016 en què assenyala que no es troba afectat pel dit risc.  
El Servei d'Infraestructura Verda i Paisatge informa el 18 de setembre de 2016 que la modificació del Catàleg no té incidència significativa sobre el paisatge urbà atés que es reproduirà la façana existent, no resulta necessària l'adopció de mesures paisatgístiques addicionals o la redacció d'un instrument de paisatge.  
S'ha observat una xicoteta discrepància en la documentació respecte al que es pretén urbanísticament amb la modificació. Per un costat s'indica que es pretén descatalogar l'immoble, però per un altre costat s'aporta nova fitxa del catàleg de l'immoble en què es permet la demolició i reproducció de la façana existent. En qualsevol dels dos casos, ja siga la descatalogació o per la modificació de la fitxa del Catàleg, els efectes ambientals són els mateixos.  
Realitzada l'anàlisi tècnica de la documentació presentada i consultada la cartografia temàtica de la Conselleria d'Infraestructures, Territori i Medi Ambient, s'observa que la modificació del Pla proposada no influeix en altres plans o programes; no té incidència en el model territorial vigent en el municipi ni produeix increment en el consum de recursos.  
Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Aquesta Directiva s'incorpora al dret intern espanyol per mitjà de la Llei 21/2013, de 9 de desembre, d'avaluació ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
Proposta d'acord  
Segons estableix l'article 51 de la LOTUP, d'acord amb els criteris de l'annex VIII d'aquesta llei, la modificació del Pla especial avaluat no influeix en altres plans o programes; no té incidència en el model territorial vigent en el municipi ni produeix increment significatiu en el consum de recursos; no suposa afecció sobre elements del patrimoni natural i cultural i per això, consultades respecte d'això les administracions afectades, es pot concloure que el procediment d'avaluació simplificada és suficient per a determinar que la modificació de Pla no presenta efectes significatius sobre el medi ambient.  
  
D'acord amb el que s'ha exposat, es resol:  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació del Pla especial d'ordenació i protecció del centre històric d'Orihuela, d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació de la modificació de Pla d'acord amb la seua normativa sectorial, si bé hauran de complir-se els següents condicionants que s'han d'introduir en el document:  
1. Haurà de quedar clar en el document si es pretén descatalogar l'immoble o si bé es pretén que l'immoble es mantinga però modificant la seua fitxa.  
2. Durant la construcció del nou immoble hauran de tindre's en compte les limitacions d'índole arqueològic existents a causa del seu emplaçament en un conjunt històric declarat.  
3. La documentació d'abast normatiu del Pla especial haurà d'arreplegar el condicionant de l'obligada reconstrucció de la façana de l'immoble desprotegit.  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana no s'ha procedit a l'aprovació del Pla en el termini màxim de quatre anys des de la seua publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es refereix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb el que disposa l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat als efectes d'avaluació ambiental estratègica (plans i programes).  
A la vista del que antecedeix, la Comissió d'Avaluació Ambiental acorda: emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació del Pla especial d'ordenació i protecció del centre històric d'Orihuela, per considerar que no té efectes significatius en el medi ambient, amb el compliment de les determinacions que s'inclouen en l'informe esmentat.  
Notificar als interessats que contra la present resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
El que li notifique perquè en prenga coneixement i efectes oportuns.  
El que se certifica amb anterioritat a l'aprovació de l'acta corresponent i a reserva dels termes precisos que se'n deriven, conforme ho autoritza l'article 18.2 de la Llei 40/2015, d'1 d'octubre, de règim jurídic del sector públic.  
  
València, 1 de desembre de 2016.- El secretari de la Comissió d'Avaluació Ambiental: José del Valle Arocas.»  
  
València, 2 de gener de 2017.- El director general de Medi Natural i d'Avaluació Ambiental: Antoni Marzo i Pastor.